  Z A P I S N I K

                sa 17. sjednice Vijeća Gradske  četvrti Stenjevec
održane 13. studenog 2018.
 Sjednica se održava u prostorijama PU Susedgrad, dvorana na 3. katu s početkom u 19,00 sati.  
Sjednicom predsjedava predsjednik VGČ Stenjevec Željko Jeger.
Konstatira se da je evidentiranjem članova utvrđeno je da je nazočno15 članova Vijeća. 
NAZOČNI : Željko Jeger, Zdravko Barešić, Domagoj Duvančić,  Vlado Kovačević, Dominko Filipović Gordana Osman, Davor Stanković, Mojmir Šoić, Slaven Imre, Ivan Zelenić, Ana Borčić, Marko Milanović Litre, Zoran Šplajt,  Stipe Čular, Tomislav Palac, Vladimir Andrić, Vladimir Ferdelji
NENAZOČNI: Armando Sudar, Marko Sladoljev
OSTALI NAZOČNI: Hrvoje Hrestak – član VMO  Špansko jug, Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent 
Predsjednik Željko Jeger pozdravio je  nazočne članove Vijeća, te konstatirao da je sjednici nazočno 18 članova Vijeća Gradske četvrti Stenjevec i postoji potrebna većina za donošenje pravovaljanih odluka.
Predsjednik je otvorio raspravu o Zapisniku sa 16. sjednice VGČ Stenjevec. 

Tomislav Palac iznio je primjedbu na formulaciju njegovog izlaganja vezano uz zahvalu za postavljanje ormarića u školi.
Više nije bilo primjedbi. Predsjednik je stavio na glasovanje verifikaciju Zapisnika sa16 sjednice VGČ Stenjevec.
Konstatira se da je jednoglasno sa 15 glasova „za“  verificiran Zapisnik sa 16. sjednice VGČ Stenjevec. 

Predsjednik Željko Jeger predložio je dnevni red i nadopunu dnevnog reda točkom: „2. Izmjena financijskog plana“ i predložio glasovanje o prijedlogu. 
Konstatira se da je jednoglasno sa 15 glasova „za“ usvojen slijedeći:


DNEVNI RED:
1. Prijedlog Plana prioriteta Gradske četvrti Stenjevec za 2019.

2. Izmjena financijskog plana Gradske četvrti Stenjevec za 2018.

3. Prometna problematika na području Gradske četvrti Stenjevec

4. Prijedlog zaključka o Programu građenja komunalne infrastrukture na području Grada Zagreba u 2019.

5. Prijedlog zaključka o Programu održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2019.

6. Prijedlog zaključka Vijeća Gradske četvrti Stenjevec o projektiranju dječjeg igrališta u ulici Štrokinec, k.č.br.2504 k.o.Stenjevec

7. Prijedlog zaključaka o zahtjevu g. Vjekoslava Benca za zakup zemljišta dio k.č.br. 4152/1, dijelovi 4155/13, 4155/16, 4155/17, 4155/18 sve k.o.Vrapče

8. Prijedlog zaključka o zahtjevu g. Zlatka Mikulčića za zakup zemljišta, dio k.č.br. 4152/1 k.o.Vrapče

9. Prijedlog zaključka o zahtjevu g. Željka Šimunčeca za zakup zemljišta, dio k.č.br. 4155/13, dio k.č.br.4155/14, dio k.č.br. 4155/18 sve k.o.Vrapče.

10. Informacije, pitanja i prijedlozi

Ad/ 1.

Prijedlog Plana prioriteta Gradske četvrti Stenjevec za 2019.

Predsjednik je dao riječ Zdravku Barešiću, potpredsjedniku Vijeća i voditelju radnog tijela za obavljanje poslova iz područja komunalne infrastrukture. 

Zdravko Barešić pozdravio je nazočne i naveo da se prijedlog plana prioriteta razmatra po drugi puta. Naveo je da su zahtjeve građana razmotrila vijeća mjesnih odbora i na osnovu toga sastavili planove prioriteta. Radno tijelo za obavljanje poslova iz područja komunalne infrastrukture održalo je sastanak na kojem su bili nazočni i predsjednici vijeća mjesnih odbora i odredili pet prioritetnih akcija s popisa prioriteta. Do prijedloga plana prioriteta došlo se na transparentan način. 

Predsjednik je otvorio raspravu. 

Mojmir Šoić dolazi na sjednicu. Nazočno je 16 članova Vijeća.

Vladimir Andrić naveo je da vijeće ima i plan izgradnje komunalne infrastrukture.  Naveo je da  veći dio akcija u Planu prioriteta otpada na vrtiće i škole, u planu nema Trga Ivana Kukuljevića. 

Ulica Krešimira Golika se nalazi u Planu, a projektna dokumentacija financirana je u prošlom sazivu. Sad bi tu akciju trebalo ponovo financirati. Ulica Krešimira Golika je u dva plana, Planu prioriteta i Planu izgradnje komunalne infrastrukture. 
Predsjednik je naveo da je Gradski ured odustao od te akcije i proslijeđeno je Vijeću. 

Ivan Zelenić dolazi na sjednicu. Nazočno je 17 članova Vijeća. 

U daljnjem razgovoru vezano uz odvoz trave NK Špansko sudjelovali su Vladimir Andrić, Željko Jeger, Kristina Starčević, Zoran Šplajt i Hrvoje Hrestak.
Predsjednik je zaključio raspravu i predložio glasovanje o prijedlogu s napomenom da će se s popisa prioriteta maknuti stavka koja se odnosi na uređenje Trga Ivana Kukuljevića.

Konstatira se da je jednoglasno sa 17 glasova „za“ usvojen Plan prioriteta Gradske četvrti Stenjevec za 2019. I nalazi se u prilogu Zapisnika. 

Ad/2. 

Izmjena financijskog plana Gradske četvrti Stenjevec za 2018.

Predsjednik je kratko obrazložio promjene u Financijskom planu. Otvorio je raspravu. Nije bilo prijavljenih za raspravu. Predložio je glasovanje o prijedlogu.

Konstatira se da je jednoglasno sa 17 glasova „za“ usvojen Financijski plan za 2018.  i nalazi se u prilogu Zapisnika. 

Ad/3.
Prometna problematika na području Gradske četvrti Stenjevec

Predsjednik je dao riječ Domagoju Duvančiću, voditelju radnog tijela za obavljanje poslova iz područja prometa. 

Domagoj Duvančić naveo je da je Vijeće zaprimilo nekoliko zahtjeva i to za postavljanje dodatne strelice na skretanju iz Šižgoričeve u Šoljanovu, vračanje prometnog ogledala na križanju ulica Donje Vrapče i Vrapčanska putina, postavljanje uređaja za pješake na semaforima kod križanja Šoljanove ulice i ulice Špansko, za izgradnju ugibališta za autobus u Šoljanovoj ulici, za izradu prometne studije s adekvatnim prometnim rješenjima za naselje POS – ulaz i izlaz iz naselja, zamjena dotrajalih i krivo postavljenih prometnih znakova, iscrtavanje pješačkog prijelaza kod križanja Šoljanove ulice i ulice Marije Radić, micanje prometnog znaka u odvojku Čepinskog puta. Obrazložio je prijedloge zaključaka. 
Predsjednik je otvorio raspravu. 

Ivan Zelenić postavio je pitanje koja je procedura da se zajednički sa Trešnjevkom sjever riješi označavanje pješačkog prijelaza na Zagrebačkoj aveniji gdje je prekinuta biciklistička staza. Tamo prelazi dosta biciklista. 
Vladimir Andrić naveo je da je tamo jako opasno napraviti zebru jer ima puno automobila i velike su gužve. Tamo zebra nije napravljena s razlogom.

Ivan Zelenić smatra da je prekinuta biciklistička staza i to je opasno. Smatra da auti ne bi trebali imati prioritet u prometu. 

Vladimir Ferdelji naveo je da Vijeće ne bi trebalo tražiti rješenje već o problemu treba obavijestiti Gradski ured za promet i oni trebaju pronaći rješenje. 

Predsjednik je predložio glasovanje o prijedlozima u kompletu. 

Konstatira se da su jednoglasno sa 17 glasova „za“ usvojeni slijedeći: 

      




 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet postavljanje strelice na semafor  na skretanju lijevo iz Ulice Juraja Šižgorića u Ulicu Antuna Šoljana.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet vraćanje prometnog ogledala na križanju ulice Donje Vrapče i ulice Vrapčanska putina.

       




Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju uređaja za pješake na semaforima na raskrižju Ulice Antuna Šoljana i ulice Špansko, tj. kod tržnice Špansko.
Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet izgradnju ugibališta za autobus na zelenoj površini u Ulici Antuna Šoljana u smjeru Jankomira zadnja stanica kod autobusnog okretišta Špansko.

    




   Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet izradu potpune prometne studije i prijedloga adekvatnih prometnih rješenja za POS-ovo naselje Špansko –Oranice (ulazak i izlazak iz naselja).
Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet izlazak na teren, popisivanje uništenih, nepravilno postavljenih i nedostajućih prometnih znakova na području Gradske četvrti Stenjevec.

Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o  iscrtavanju pješačkog prijelaza „zebre“ od kraja nove staze za pješake od okretišta autobusa u Ulici Antuna Šoljana do druge strane nogostupa preko Ulice Marije Radić.

      




 Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o  postavljanju dodatne ploče s oznakom da je parkiranje dozvoljeno samo za stanare ulice Čepinski odvojak, na postojeći prometni znak zabrane parkiranja.
Ad/4.
Prijedlog zaključka o Programu građenja komunalne infrastrukture na području Grada Zagreba u 2019.

Predsjednik je otvorio raspravu. 

Zdravko Barešić naveo je da Gradska četvrt Stenjevec participira u Programu s određenim stavkama kao što je Trg Ivana Kukuljevića. Vijeće participira cca 4% u Programu što je malo ispod prosjeka. 

Predsjednik je zaključio raspravu i predložio glasovanje o prijedlogu. 

Konstatira se je većinom glasova i to  s 9 glasova „za“ i 8 „suzdržanih usvojen slijedeći:

 Z A K LJ U Č A K 

Vijeće Gradske četvrti Stenjevec suglasno je  s Programom građenja komunalne infrastrukture na području Grada Zagreba u 2019.

Ad/5. 

Prijedlog zaključka o Programu održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2019.

Predsjednik je dao riječ Vladimiru Ferdelji. 

Vladimir Ferdelji naveo je da bi se trebalo više usredotočiti na izvršenje Plana, a ne na sam Plan koji je podložan promjenama. 

Predsjednik je zaključio raspravu i predložio glasovanje o prijedlogu. 

Konstatira se da je s 9 glasova „za“ i 8 „suzdržanih“ usvojen slijedeći:

    




   Z A K LJ U Č A K 

Vijeće Gradske četvrti Stenjevec suglasno je  s Programom održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2019.

  Ad/6. 
Prijedlog zaključka Vijeća Gradske četvrti Stenjevec o projektiranju dječjeg igrališta u ulici Štrokinec, k.č.br.2504 k.o.Stenjevec

Predsjednik je obavijestio nazočne da se radi o dodjeli parcele invalidu domovinskog rata za gradnju kuće, igralište bi se gradilo na samo jednoj čestici od predviđene dvije. 

Predsjednik je otvorio raspravu. Nije bilo prijavljenih za raspravu. Predložio je glasovanje o prijedlogu. 

Konstatira se da je većinom glasova i to s 16 glasova „za“ i 1 „suzdržanim“ usvojen slijedeći:

 Z A K LJ U Č A K 

Vijeće Gradske četvrti Stenjevec suglasno je s prijedlogom Vijeća Mjesnog odbora Stenjevec-jug da se u Plan prioriteta Gradske četvrti Stenjevec za 2019. godinu uvrsti izgradnja dječjeg igrališta u ulici Stara Loza 5 (uz ulicu Štrokinec kod kbr.42) na k.č.br. 2504 k.o.Stenjevec.

Vijeće Gradske četvrti Stenjevec nema planove na susjednoj čestici,  k.č.br. 2503 k.o.Stenjevec.

Ad/7.

Prijedlog zaključaka o zahtjevu g. Vjekoslava Benca za zakup zemljišta dio k.č.br. 4152/1, dijelovi 4155/13, 4155/16, 4155/17, 4155/18 sve k.o.Vrapče

Predsjednik je otvorio raspravu o prijedlogu. 

Vlado Kovačević naveo je da se čestica nalazi u ulici Matije Divkovića (sve za koje se traži zakup) traže za izgradnju parkirališta i zelene površine, a u stvari tamo se planira nešto graditi. 

Vladimir Andrić naveo je da su vlasnici kuća neovlašteno ogradili dijelove površina. 

Predsjednik je predložio tekst zaključaka za zakup zemljišta. Predložio je glasovanje o sva tri prijedloga zaključaka o zakupu zemljišta u kompletu. 

Konstatira se da su jednoglasno sa 17 glasova „za“ usvojen slijedeći:

    




Z A K LJ U Č A K 

Vijeće Gradske četvrti Stenjevec protivi se davanju predmetne površine k.č.br. 4152/1, dijelovi 4155/13, 4155/16, 4155/17, 4155/18 sve k.o. Vrapče u zakup, obzirom na nedostatak gradskih parcela na području Gradske četvrti Stenjevec i mogućih budućih planiranja na predmetnim parcelama.

Ad/8.
Prijedlog zaključka o zahtjevu g. Zlatka Mikulčića za zakup zemljišta, dio k.č.br. 4152/1 k.o.Vrapče

Z A K LJ U Č A K 

Vijeće Gradske četvrti Stenjevec protivi se davanju predmetne površine, dio k.č.br. 4152/1 k.o.Vrapče u zakup, obzirom na nedostatak gradskih parcela na području Gradske četvrti Stenjevec i mogućih budućih planiranja na predmetnim parcelama.

Ad/9.
Prijedlog zaključka o zahtjevu g. Željka Šimunčeca za zakup zemljišta, dio k.č.br. 4155/13, dio k.č.br.4155/14, dio k.č.br. 4155/18 sve k.o.Vrapče.

    


                  Z A K LJ U Č A K 

Vijeće Gradske četvrti Stenjevec protivi se davanju predmetne površine u zakup, dio k.č.br. 4155/13, dio k.č.br. 4155/14, dio k.č.br. 4155/18 sve k.o.Vrapče, obzirom na nedostatak gradskih parcela na području Gradske četvrti Stenjevec i mogućih budućih planiranja na predmetnim parcelama.

Ad/10.
 Informacije, pitanja i prijedlozi
Predsjednik je obavijestio nazočne da je stigao odgovor povjerenice za informiranje. Zatražio se odgovor vezano za snimanje sjednica. Pročitao je odgovor i smatra da više o toj temi ne bi trebalo raspravljati. O snimanju Vijeće mora donijeti odluku. Pročitao je dio dopisa u kojem je sažet odgovor na pitanje o snimanju. Naveo je da članovi Vijeća mogu dobiti kopiju odgovora ukoliko to žele. 
Vladimir Andrić postavio je pitanje tko dozvoljava da se i dalje koristi karting centar koji je prije dvije godine izgubio koncesiju i da li je on postao parkiralište za opel, u subotu i nedjelju je nesnosna buka i da li je točno da bazen otpada zbog toga što se netko upisao na objekt?

Predsjednik je naveo da se čovjek koji je u posjedu sudi sa Gradom? Kad se održavaju događanja treba pozvati inspekciju koja će ga tražiti dozvolu za rad. 





Završeno u 20,30 sat.
Napomena: sjednica je fonografski snimana 
Zapisničar:

Jadranka Gobac
Predsjednik

Vijeća Gradske četvrti Stenjevec
Željko Jeger
